ד"ר ליאור דיין M.D. M.Sc. 	Dr. Lior Dayan M.D. M.Sc.
מומחה לכירורגיה אורתופדית  מ.ר.מ. 28521                                 Orthopedic Surgeon מומחה ברפואת כאב    מ.ר. 35209                                                      Pain Medicine

מען למכתבים: קמיל הויסמנס 4א חיפה ת.ד. 56303 מיקוד 3491055

טלפון: 050-4051014 Tel. 050-4051014
פקס: 077-4702391 Fax. 077-4702391
דוא"ל: liordayan.3105@gmail.com E-mail:


ד"ר ליאור דיין M.D. M.Sc.        	Dr. Lior Dayan M.D. M.Sc.
מומחה לכירורגיה אורטופדית               מ.ר.מ. 28521                           Orthopedic Surgeon  מומחה ברפואת כאב                            מ.ר. 35209                                       Pain Medicine
___________________________________________________________________     

                                    

26.06.26
הערכת נכות
מר זוהר גרף תעודת זהות מספר 328452172 נבדק בתל אביב ביום 22.06.2026
פרשת המקרה
יליד 07.08.05.
בתאריך 24.05.16, במהלך משחק באזור המשחקים, נפל ממתקן בחצר ונחבל באמה ימין. לאחר החבלה הופנה למיון בית החולים שמיר, אסף הרופא. בבדיקתו תוארו כאבים באמה ובמרפק ימין, רגישות ניכרת במרכז האמה עם דפורמציה קלה והגבלה בתנועה, ללא חסר נוירו־וסקולרי, ודופק פריפרי נמוש. במיון הושם סד גבס מעל המרפק, ולאחר צילום ביקורת נקבע כי השבר בעמדה שאינה מתקבלת, ולכן הוחלט על אשפוז לצורך ניתוח.
בתאריך 25.05.16 עבר ניתוח לרדוקציה פתוחה וקיבוע פנימי של שבר אמצע גוף האולנה מימין באמצעות מסמר גמיש מסוג TEN/Nancy nail. במהלך הניתוח תואר ריסוק בקו השבר; ניסיון לרדוקציה סגורה לא צלח, ולכן בוצעה רדוקציה פתוחה, הכנסת המסמר תחת שיקוף וקיבוע בעמדה מתקבלת. לא אירעו סיבוכים בניתוח.
במהלך האשפוז לאחר הניתוח היה יציב, ללא חום. בבדיקה תוארה יד ימין בגבס, ללא סימני לחץ, עם מילוי קפילרי תקין, הנעת אצבעות חופשית ותחושה שמורה. שוחרר לביתו בתאריך 26.05.16 עם המלצה להמשך יד מורמת במתלה, הפעלת אצבעות, שיכוך כאב לפי הצורך ומעקב במרפאה אורתופדית ילדים.
בתאריך 30.06.16 נבדק בביקורת אורתופדית לאחר ניתוח ORIF של שבר אמצע אולנה ימין. צוין כי הסד הוסר, הפצעים היו נקיים, לא תואר חסר נוירולוגי, תוארה הגבלה קלה ביישור, ושאר התנועות היו תקינות. הומלץ על המשך מעקב עם צילום וללא פעילות ספורט עד הביקורת.
בתאריך 06.09.16 נבדק שוב במרפאה אורתופדית ילדים. צוין כי לאחר הניתוח מיום 25.05.16 והסרת הסד ביום 30.06.16 מהלך ההחלמה היה תקין. בבדיקה תוארה צלקת ניתוחית תקינה, הנעת אצבעות לפי פיזור, תחושה דיסטלית שמורה, דופק דיסטלי נמוש וטווחי מרפק מלאים. הומלץ על חזרה הדרגתית לספורט, משככי כאב לפי הצורך ותור למרפאת טרום ניתוח.
בתאריך 31.08.17 נבדק לקראת הוצאת המקבע מן האולנה הימנית. צוין כי לאחר השבר והניתוח מיום 25.05.16 חזר לפעילות מלאה. בבדיקה תואר מרפק ימין עם טווחים מלאים, ללא הגבלה וללא רגישות, קצה המסמר נמוש על פני האולנה וללא חסר נוירו־וסקולרי. עוד צוין כי קיימת פריחה באזור מרפק ימין, שאובחנה על ידי רופאת עור ביוני 2017 כזיהום סטרפטוקוקלי, וכי הומלץ להשלים טיפול מקומי לפני הניתוח.
בתאריך 05.09.17 אושפז אלקטיבית לצורך הוצאת המסמר מהאולנה הימנית. צוין כי ברקע ללא טיפול תרופתי קבוע באותה עת, וכי בעבר טופל בריספרדל אך הטיפול הופסק לדברי האם משום שלא נזקק לו.
בתאריך 06.09.17 עבר ניתוח להוצאת הקיבוע הפנימי מן האולנה הימנית. במהלך הניתוח בוצע חתך עור מעל קצה המסמר, הוצא המקבע הפנימי, בוצעה שטיפה וסגירת החתך בשכבות. לא אירעו סיבוכים בניתוח. לאחר הניתוח תואר מצב כללי טוב, ללא חום, חבישה תקינה וללא חסר נוירו־וסקולרי ביד. שוחרר לביתו בתאריך 07.09.17 עם המלצה למשככי כאב לפי הצורך, הימנעות מפעילות גופנית מאומצת, פעילות עם סכנת נפילות ומאמצים ביד ימין למשך 6 שבועות, ביקורת פצע בקופת החולים וביקורת במרפאה אורתופדית ילדים כעבור 6 שבועות לצילום מעקב.
בבדיקות הדימות:
1. בפענוח צילום מתאריך 24.05.16 הודגם שבר אמצע גוף האולנה מימין. בצילום ביקורת לאחר גיבוס תוארה עמדה שאינה מתקבלת.
2. בפענוח צילום ביקורת לאחר הניתוח מיום 25.05.16 תוארה עמדה מתקבלת של השבר והקיבוע.
3. בפענוח צילום מתאריך 30.06.16 הודגם חיבור טוב של השבר בעמדה טובה.
4. בפענוח הצילומים שתוארו בביקור מתאריך 31.08.17, לרבות צילום מספטמבר 2016 וצילום עדכני, תואר שבר מחובר.
5. בפענוח צילום ביקורת לאחר הוצאת המקבע בתאריך 06.09.17 תואר מצב לאחר הוצאת המקבע, ללא שברים.
מצב עבר
ברקע תועד מעקב בבריאות הנפש עקב מצב דיכאוני וקשיים התנהגותיים. אושפז במרכז לבריאות הנפש מיום 18.01.16 עד 24.05.16, ושוחרר בהיעדרו בשל העברתו לטיפול בבית חולים כללי לאחר החבלה ביד ימין. בהמשך אושפז שוב מיום 29.05.16 עד 25.08.16 לצורך אבחון וטיפול בעקבות קשיים התנהגותיים בבית ובבית הספר. במהלך האשפוז תוארו קשיים בוויסות תסכול, בכי וכעס במצבי תסכול, צורך בתמיכה וחיזוקים וקושי ביצירת קשרים קרובים. אובחנו דיסתימיה, הפרעת טיקים, הפרעת התקשרות תגובתית בילדות, הפרעה התפתחותית בדיבור ושפה, הפרעות היפרקינטיות ובעיות הקשורות לגידול. הומלץ על המשך מעקב פסיכיאטרי, טיפול פסיכולוגי, הדרכת הורים, ריפוי בעיסוק והשתלבות בפנימיית בני ברית החל מספטמבר 2016.
בבדיקה
נולדתי בשנת 2005 וכיום אני לומד טבחות. לפני כן עבדתי בעבודות מזדמנות כמו בפיצרייה, וכיום במסגרת הלימודים אני מתנסה בעבודה מעשית שכוללת שימוש אינטנסיבי בידיים, כולל עבודה עם סכין ופעולות חוזרות ומהירות.
במהלך העבודה אני מתחיל להרגיש כאבים באזור האמה והמרפק, בדרך כלל אחרי כחצי שעה עד 45 דקות של עבודה רציפה עם הידיים. הכאב הולך ומתגבר ככל שאני ממשיך בפעילות, והוא מפריע לי להמשיך לעבוד כרגיל. למרות זאת אני ממשיך כי צריך להשלים את השיעורים.
לאחר שאני חוזר הביתה ומפסיק את הפעילות יש הקלה מסוימת בכאב, אבל עדיין נשארת רגישות באזור. בבוקר למחרת אני לפעמים עדיין מרגיש את הכאב שנשאר מהיום הקודם. הכאב חוזר בכל פעם שאני מבצע שוב עבודה מאומצת עם הידיים, והוא מגביל אותי בפעילות שדורשת שימוש ממושך ביד.
תלונותיו
יד ימין שלוש צלקות שתיים במרפק הימני 3+1 ס"מ ועוד צלקת 10 ס"מ מעל לאולנה שטחית 8 ס"מ,
מרפק ימין רגישות בהנעה בתנועות הסיבוב בעיקר באזור המרפק ללא עיוות חיצוני, זווית נשיאה שווה לשמאל, שרירי זרוע ואמה שווים בהיקפם במדידת סרט במרחקים שווים יחסית לנקודות ייחוס זהות. טווחי תנועה מרפק ימין יישור וכיפוף 0/130 מעלות, תנועות פרונציה סופינציה כ- 80 מעלות לכל כיוון, ללא ירידה תחושתית בפיזור אולנרי או אחר, ללא הפרעה בתנועת אבדוקציה של האצבעות, ללא אודם או חום של הגפה או אלודיניה. כוח ביד ימין 6 בשמאל 20 ק"ג.
לאור תוצאות בדיקתו והסיכומים הרפואיים שעמדו לרשותי, אני קובע את נכותו כדלקמן:
1. עקב מצב לאחר שבר אמצע גוף האולנה מימין שטופל ברדוקציה פתוחה וקיבוע פנימי ובהמשך בהוצאת המקבע, אשר הותיר כאבים במאמץ, רגישות בהנעת המרפק ובתנועות הסיבוב של האמה וירידה ניכרת בכוח האחיזה ביד ימין – אני קובע נכות בשיעור של 10% לפי סעיף 35(1)(ב).
2. בגין הצלקות נכות בגובה 5% לפי 75 (1)(ב) מותאם במחצית.

